Ekibuga Kampala: Kampala kye kibuga kya Uganda ekikulu. Ekibuga kirimu abantu abasoba mu kakadde era kye kisinga obunene mu Yuganda. Kampala erimu eggombolola ttaano: Central, Kawempe, Makindye, Nakawa ne Lubaga. Kampala kye kibuga ekikulu ekya ensi Yuganda. Kyatandikira ku busozi musanvu naye nga olwaleero kigaziye ne kituuka ku busozi obuwererako ddala. Kifugibwa omukulembeze alondebwa obuteerevu ng’ekifo kye kiyitibwa “Lord Mayor”. Meeya aliko mu kiseera kino ye Ssaalongo Lukwago Elias. Ekibuga kirimu ebifo ebiwerako. Ebifo eby’obulambuzi ebisinga bya buwangwa ate nga ebindi bya byafaayo ssaako amasinzizo ag’enjawulo. Ebimu ku bifo eby’ettutumu mulimu olubiri lwa Kabaka e Mengo, Bulange e Mengo, Amasiro g’e Kasubi aga bassekabaka ba Buganda, Akayanja ka Kabaka awamu n’ebirala. Amasinzizo agamanyiddwa mulimu Lutikko y’e Lubaga, Saint Mary’s Cathedral, Lutikko y’e Namirembe, Bahai Temple e Kisaasi, Omuzikiti gwa Gaddafi oguli e Kampala Mukadde n’ebirala. Ebifo by’ebyafaayo mu kibuga Kampala mulimu Ekkadiyizo ly’ebyafaayo e Kamwokya, ekijjukizo ky’ameefuga, enkambi ya Kapere Lugard e Kampala Mukadde, n’ebirala.